**Opis predmetu zákazky**

**Predmetom zákazky** je zabezpečenie humánnych očkovacích látok pre dospelých vrátane odhlasovania FMD.

**Hlavný kód CPV:**

33600000-6 Farmaceutické výrobky,

33651600-4 Očkovacie látky,

60000000-8-Dopravné služby.

**Expiračná doba** sa riadi podmienkami výrobcu, alebo dátumom spotreby (exspiračná doba) na dodávanom tovare, pričom predávajúci sa zaväzuje dodať tovar tak, aby záručná (exspiračná) doba bola maximálna a najmenej 18 mesiacov z celkovej záručnej (exspiračnej) doby stanovenej výrobcom odo dňa prevzatia dodávaného tovaru na základe dodacieho listu, a mal vlastnosti stanovené kvalitatívnymi a technickými parametrami, originálne balenie od výrobcu, dodržanie podmienok distribúcie. Očkovacie látky musia byť balené samostatne po jednom kuse a v originálnom balení od výrobcu.

**Návod na obsluhu** musí byť v slovenskom alebo v českom jazyku, ak nie je v originálnom balení, musí byť doložený súhlas výrobcu so znením prekladu v slovenskom alebo českom jazyku. Injekčná suspenzia v naplnenej striekačke s ihlou, v odôvodnenom prípade sklenená striekačka a ihla. Pri distribúcii musí byť dodržaný distribučný proces formou chladového reťazca.

**Uchádzač predloží spolu s ponukou doklad držiteľa povolenia na veľkodistribúciu liekov v zmysle zákona 362/2011 Z. z. v platnom znení.**

**Držiteľ povolenia na veľkodistribúciu liekov v zmysle § 18 ods. 19 zákona 362/2011 Z. z. v platnom znení je povinný overiť pravosť bezpečnostného prvku a deaktivovať špecifický identifikátor pred dodaním humánneho lieku, ak ide o humánny liek dodávaný: poskytovateľovi záchrannej zdravotnej služby, ozbrojeným silám a ozbrojeným zborom, veterinárnemu lekárovi, ktorý poskytuje odbornú veterinárnu činnosť, Policajnému zboru a iným orgánom štátnej správy, ktoré majú v správe zásoby humánnych liekov na účely civilnej ochrany a kontroly katastrof.**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Druh tovaru** | **Opis predmetu zákazky - Minimálne požiadavky na predmet plnenia** | **Merná jednotka** | **Predpokladané množstvo/48 mesiacov** | **Vlastný návrh plnenia predmetu zákazky**  **(doplní uchádzač)** | |
| **Názov tovaru** | **Podrobný popis** |
| **Očkovacie látky** | | | | | | |
| 1 | **Hepatitída typu A a B** | Očkovacia látka proti hepatitíde typu A a B pre dospelých – kombinovaná očkovacia látka proti hepatitíde A a hepatitíde B, suspenzia v injekčnej striekačke, v odôvodnenom prípade sklenenej, s obsahom 1,0 ml, so samostatne pribalenou ihlou, ochranný efekt dosiahnutý po tretej dávke, nevyžaduje preočkovanie. | ks | 4 500 |  |  |
| 2 | **Hepatitída typu A** | Očkovacia látka proti hepatitíde typu A pre dospelých – účinnou komponentou je inaktivovaný VHA, pripravený kultiváciou na tkanivovej kultúre, absorbovaný na adjuvans, injekčná suspenzia v injekčnej striekačke, v odôvodnenom prípade sklenenej s obsahom 0,5 – 1,0 ml, so samostatne pribalenou ihlou, ochranný efekt je dosiahnutý po druhej dávke, nevyžaduje preočkovanie. | ks | 10 000 |  |  |
| 3 | **Hepatitída typu B** | Očkovacia látka proti hepatitíde B pre dospelých – suspenzia v naplnenej striekačke, v odôvodnenom prípade sklenenej s obsahom 1,0 ml, so samostatne pribalenou ihlou, po tretej dávke je dosiahnutý ochranný efekt. Nevyžaduje preočkovanie. | ks | 6 000 |  |  |
| 4 | **Kliešťová encefalitída pre dospelých** | Očkovacia látka proti kliešťovej encefalitíde pre dospelých – účinným komponentom je inaktivovaný vírus v suspenzii v injekčnej striekačke s obsahom 0,5 ml – 1,0 ml, v odôvodnenom prípade sklenenej, so samostatne pribalenou ihlou, ochranný efekt je dosiahnutý po tretej dávke, preočkovanie po 3 – 5 rokoch. | ks | 13 000 |  |  |

**V prípade nedostupnosti niektorej vakcíny, môže byť obstarané potrebné množstvo druhej vakcíny zodpovedajúcej popisu a ponuke špecifikovanej v Opise predmetu zákazky maximálne do celkového limitu nepresahujúci celkový objem ponúknutej ceny za celý predmet zákazky.**